Rikunarita-ORG/Wikinium huggingface dataset:
# 朝頭早

一朝早嘅天
**朝頭早**，又或者叫**侵早** 、**晨早**、**朝早**、**上晝**，係指由日出至中午嗰段時間，朝頭早同中午、晏晝同埋夜晚合成一日。朝頭早語體中文係「早晨」。粵語嘅「早晨」係響朝早打招呼嘅說話，意思同英文嘅 good morning 或者書面語「早安」一樣。

啲人響朝頭早會食嘅嘢叫早餐，而家有人將早餐加埋午餐一齊食，叫早午餐 brunch （breakfast + lunch）。

## 上午

朝頭早嘅書面語係「上午」。響講時間嗰陣，上午代表十二小時制響正午之前嘅部份例如：「而家係上午十一點正」。

## 註
# 晏晝

**晏晝**，又或者叫**下晝**，係指由中午至黃昏嗰段時間，朝頭早、中午、晏晝同埋夜晚合成一日。

**晏**，就係「晚、遲」噉解。《楚辭．屈原．離騷》曰：「及年歲之未晏兮，時亦猶其未央」，其中嘅**晏**字就係呢個噉嘅意思。而**晝**則係有日頭嗰陣時，即係日間。**晝**可分為兩個部份，正午係分界線。前半係上晝，即係朝頭早。而下半就係**晏晝**，亦叫**下晝**。**晏晝**正式所指係「午時之後，黃昏之前」，但係因為中國嘅緯度唔係好北，唔會太晏先至開始入黑，所以粵人講「晏晝」，所指通常係「正午之後，四點半之前」。極北國家，有時入黑好晏，所以住響極北國家嘅粵人，對**晏晝**嘅見解會同粵語人唔同。

有啲人響晏晝會食嗰餐晏晝飯，而家啲人稱之為「食晏」。

## 十二小時制

晏晝響十二小時制之中，係「下午（pm）」嘅一部份，代表正午之後，包括黃昏，但係唔包括夜晚。粵人用十二小時制講時間，好多時唔會講「下午」。而用「晏晝」同「夜晚」為頭。好似下午一時，粵人通常會話係「晏晝一點」，而7pm，就會話係「夜晚七點」。

## 睇埋

* 清晨
* 朝頭早
* 中午
* 黃昏
* 夜晚
* 午夜
* 凌晨
# 挨晚

挨晚一景
**挨晚**（粵拼：aai1 maan1），又叫**𨂾光黑**、**嘛啥**maa1 saa1、**傍晚**、**昏**，係太陽就快落山，臨近夜晚黑呢段時間。下晝呢段時間個天由光掁掁gwong1 chaang4 chaang4慢慢變做黑鼆鼆hak1 mang1 mang1。挨晚大概係太陽落山（落水）前後，因為落山時間係要睇季節同地方，可以度度都唔同。以廣東地方來講，下晝五到七點左右。

日頭去到尾，太陽光進入大氣層嘅入射角由大變細，要穿過更厚嘅大氣層而有更多嘅雷利散射，個天會慢慢變由藍變紅。挨晚嗰陣，個天變紅嘅程度尤為明顯。

挨晚之中有段時間叫**黃昏**，嗰時個天會變暖色（黃色、橙色、紅色）。

## 名

挨晚有好多唔同嘅叫法，包括：

* 𨂾光黑
* 嘛啥：石岐話，讀：嗎沙（maa1 saa1）
* 傍晚：書面文
* 昏：古文

## 文化

當用「黃昏」去形容挨晚呢段時間會同浪漫、悠閒、人生短暫呢啲概念黐埋一齊諗，皆因一啲幾常用嘅幾句：「人約黃昏後」、「夕陽無限好，只是近黃昏」…… 挨晚呢個時間仲同放鬆、唞一唞、收尾呢啲概念走埋一齊，事關係日頭嘅尾聲，日入以息。

廣東人食飽飯嗰陣就係挨晚，城市人來講，挨晚就係放工時間。有啲地方嘅人鍾意挨晚散步，有啲地方嘅人睇晚報。可能因為城市化，人住響燈火通明嘅石屎森林裏面，望天、接觸自然嘅機會唔多，黃昏先至開嘅花，昏星都唔係好知，取以代之就係人迫、塞車……

好多時會喺挨晚做嘅：

* 辦公室閂門、收工、放工
* 放學
* 返屋企
* 食晚飯
* 拍拖
* 出去玩、買嘢消費、行街
* 去宴會、派對、酒吧
* 休息

## 拎

* 廣東俗語考 - 釋天時
* 挨晚

## 攷
# 晝夜節律

晝夜節律
一樖植物日頭同夜晚嗰陣個樣好唔同。
**晝夜節律**（粵音：zau3 je6 zit3 leot6；英文：**circadian rhythms**），又叫做**生理時鐘**，係指「生物體內嘅時鐘」，泛指生物體內令隻生物大致知道「而家呢一刻係幾點」嘅生物化學機制。

## 概論

晝夜節律係一種生物體內嘅生理過程，指嘅係一個大約24小時嘅周期性變化。呢個周期性變化影響著我哋嘅睡眠-清醒模式、體溫、荷爾蒙分泌、食慾同其他生理同行為活動。

晝夜節律受到內部生物鐘嘅調控，呢個生物鐘嚮我哋大腦一個叫做松果體（英文：pineal gland）嘅結構入面。生物鐘受到光線同其他環境刺激嘅影響，尤其係光線嘅變化會影響我哋嘅生理節律。譬如，當眼睛接收到太陽光時，松果體分泌嘅褪黑激素（英文：melatonin）會受到抑制，產生嘅荷爾蒙會令人保持清醒。 但係當眼睛接收唔到光線時，松果體就會產生褪黑激素，個人就會覺得攰。

晝夜節律對我哋嘅身體同健康有重要影響。當晝夜節律正常運作時，我哋會有規律嘅睡眠-清醒模式，體溫會有規律嘅升降，而荷爾蒙分泌、消化系統同其他生理功能亦都會有相應嘅變化。但係，晝夜節律嘅破壞可能會導致睡眠障礙、疲勞、情緒變化同其他健康問題。

晝夜節律研究對於了解我哋睡眠模式、調節時差、夜班工作對健康嘅影響嘅領域非常之重要。研究人員亦都利用晝夜節律研究來開發更好嘅治療方法，例如治療睡眠障礙同時差反應噉。

## 文獻

下面係一啲關於晝夜節律嘅書。

* 《Why We Sleep: Unlocking the Power of Sleep and Dreams》（英文），作者 Matthew Walker - 呢本書探討睡眠對健康同晝夜節律嘅重要性，重提供點樣改善睡眠質素嘅建議。
* 《Internal Time: Chronotypes, Social Jet Lag, and Why You're So Tired》（英文），作者 Till Roenneberg - 爾本書由生物學家 Till Roenneberg 撰寫，深入探討晝夜節律同個體之間嘅差異，以及現代生活中社交時差對身體時鐘嘅影響。
* 《The Circadian Code: Lose Weight, Supercharge Your Energy, and Transform Your Health from Morning to Midnight》（英文），作者 Satchin Panda - 本書係生物學家 Satchin Panda 撰寫，介紹晝夜節律對健康同體重管理嘅重要性，重提供咗點樣盡量咁調整我哋嘅生活方式去適應晝夜節律嘅建議。
* 《The Power of When: Discover Your Chronotype--and the Best Time to Eat Lunch, Ask for a Raise, Have Sex, Write a Novel, Take Your Meds, and More》（英文），作者 Michael Breus - 本書由睡眠學專家 Michael Breus 撰寫，介紹唔同人嘅晝夜節律類型（Chronotypes）同埋嚮唔同時間進行特定活動嘅最佳時機。
* 《The Body Clock Guide to Better Health: How to Use Your Body's Natural Clock to Fight Illness and Achieve Maximum Health》（英文），作者 Michael Smolensky 同 Lynne Lamberg - 本書提供關於晝夜節律點樣影響我哋健康同埋點樣利用晝夜節律來改善健康狀況嘅實用指南。

## 參考

## 睇埋

* 腦電
* 節律
# 陽曆

**陽曆**，曆一種，太陽之曆。天文而言，即係按日之所在，在天之赤經。日行天一週，就為一歲，而赤經亦可判定季節。另有一種近似陽曆，由觀星而來，歲中特定時刻，見到某星出現而計算。兩者相差無幾，一歲相差百分之一日多少少。前者稱為回歸年，後者稱為恆星年。現今天文來睇，陽曆出於地球公轉。

華夏而言，兩種陽曆都用到。回歸年靠圭表，得出日影長短以及方位，可以得知夏至、冬至等，從而二十四節氣。而恆星年，觀星定時，則見於尚書堯典、夏小正、月令等書。之不過後期曆法之中，經已唔提恆星位置。

古埃及出名睇天狼星，天狼星出早過日出，尼羅河水將會泛濫。依種就係恆星年。

既然有陽曆，亦即有陰曆，即太陰之曆，月之曆，按月相編曆。一歲之中，日月週期並唔吻合，所以陰曆同季節無關，不過月相容易睇到，簡單觀測就可以紀日，兼且潮汐，生物週期，同月相有關，陰曆有佢用處。華夏編曆時，會兼用陰曆陽曆。

現行公曆，亦屬於陽曆。現行公曆實為額我畧曆，佢前身儒畧曆，由於置閏不當，與天文不合，越來越偏離，以致復活節唔喺春天，實為假陽曆。額我畧曆，修正儒畧曆置閏法，又貼近返去陽曆，與天文相符。
# 陰曆

**陰曆**，太陰之曆，曆一種。陰曆睇月，按月相之盈虧，來判斷月嘅周期，此為朔望月。另有種陰曆，按月行白道上，月每日行，皆對唔同恆星，月返去到同一星位，或者睇同一赤經，此為恆星月。恆星月短過朔望月，兩者相差兩日。

朔望月而言，朔在日月相合，日同月同一赤經，睇唔到月。望，在日月相沖。日同月相反方向，會見月圓。朔之後初見月光叫朏。古時至初都以朏做月首，至為直觀。後尾計算技術高咗，計到日月同經，用朔來就更精準。月相除咗方便睇之外，日月方位，會影響潮漲潮退，月相光暗，會改變生物行為，生理週期，捕獵、捕魚，或者兵家等，都要睇埋朔望月。朔望月平均為二十九日半左右，大概輪流小月二十九日，大月三十日就可以。之不過，月繞地球軌道唔係正圓，所以有快有慢，真真要啱朔望，連續幾個大月都可能。

恆星月，要睇星象，逐日所到之星為月舍，睇月嘅星位，就得出邊一日。由於恆星月有介乎二十七日到二十八日，會有二十八宿或二十七宿。

華夏有兩者都有用到。朔望月為曆法基礎，以朔日為月首，而且日食月食，亦與朔望月相關，必須計算。恆星月，為上古之民紀日所用，衍生出二十八宿。之不過後尾已好少用來紀日，而且歲差之故，流傳二十八宿位置，同白道偏離好大，除非換一套先有用。大宋以來通書寫二十八宿，與天象無關，實為占卜之演禽術得來。

有陰曆自有陽曆，按日行斷定年季同埋日。華夏唔單止用陰曆，重有用陽曆，即二十四節氣，七十二候。

回曆保留上古遺風，用朔望月編曆，皆因回教先知話要睇朏之日，定為月首。十二個月為一年。故此回曆，同季節完全無關，完全用唔到農事之上。而十二個月係短陽曆十日左右，年數會快過陽曆好多。所以實務唔靠回曆，回曆只限於宗教同紀日之用。
# 半夜

**半夜**，夜晚十二點鐘，前後時間都叫半夜。夜有唔同叫法，**午夜**、**子夜**、**夜半**、**三更**、**三更半夜**、**半夜三更**。子時，即夜晚十一點到朝早一點左右。十一點到十二點屬**子初**，十二點到一點屬**子正**。古時係睇日頭來計時（真太陽時），半夜係日落後到日出正中時份，所以唔係固定每24小時出現。呢個同英文 midnight 個意思係一樣。打更就係咁定義，入夜分成五分，當中三更就喺中間。有時辰概念，子時，子初，子正，就有確定時刻，西洋方式午夜十二點（12:00 mn、12:00am）、廿四點（24:00)、零點（00:00）。

日本又叫**真夜中**、或者**真夜**。

## 睇埋

* 朝頭早
* 清晨
* 中午
* 晏晝
* 黃昏
* 夜晚
* 凌晨
* 灰姑娘
# 廿四小時制

| 廿四小時制 | 十二小時制 |
| --- | --- |
| 00:00 |  子夜 12:00 （是日開始） |
| 01:00 |  上晝 1:00 |
| 02:00 |  上晝 2:00 |
| 03:00 |  上晝 3:00 |
| 04:00 |  上晝 4:00 |
| 05:00 |  上晝 5:00 |
| 06:00 |  上晝 6:00 |
| 07:00 |  上晝 7:00 |
| 08:00 |  上晝 8:00 |
| 09:00 |  上晝 9:00 |
| 10:00 |  上晝 10:00 |
| 11:00 |  上晝 11:00 |
| 12:00 |  中午 12:00 |
| 13:00 |  下晝 1:00 |
| 14:00 |  下晝 2:00 |
| 15:00 |  下晝 3:00 |
| 16:00 |  下晝 4:00 |
| 17:00 |  下晝 5:00 |
| 18:00 |  下晝 6:00 |
| 19:00 |  下晝 7:00 |
| 20:00 |  下晝 8:00 |
| 21:00 |  下晝 9:00 |
| 22:00 |  下晝 10:00 |
| 23:00 |  下晝 11:00 |
| 24:00 |  子夜 12:00 （是日完咗） |

 鐘面有廿四小時
**廿四小時制**或**二十四小時制**將一日由子夜至子夜一共分做 24 個鐘頭，用數字 0 至 23 表示，24:00 表示嗰日完喇。係家下係全世界最多地方用緊嘅時制。二十四小時制嘅國際標準係 ISO 8601 。

## 表示方法

到咗下一日零點子夜之後，保持之前嘅日期，而時間嘅小時部分會喺24以上繼續疊加。例如，「12月15號嘅23:59」1分鐘之後就會係「12月16號嘅00:00」（翌日），再過一個鐘頭就係「12月16號 1:00」。然後，喺「12月16號 2:00」嘅一個鐘之後，同一就變成「12月16號 6:00」。跟住到0點到24點之間又同24小時制嘅表示方法一致。

另外，喺24小時表示結束時刻嘅時候，有時小時部分唔止係由0到23 (0-24點)，重會出現「24:00」。比如喺前面嘅例子入面，唔寫「12月16日 0:00」，而寫做「12月15日 24:00」。類似唔同嘅，喺日本鐵道時間表上面，雖然採用嘅係24小時制，但喺表示結束時刻嗰陣，半夜0時有時會寫做「24:00」。

### 以下係24小時制同埋嘅對比一覽

| 24小時制 | 24小時制 | 上晝12時之後經過嘅時間 |
| --- | --- | --- |
| 12/15 00:00 | 12/15 00:00
12/14 24:00（＊） | 12:00 AM |
| 12/15 1:00 | 12/15 1:00 | 1:00 |
| 12/15 2:00 | 12/15 2:00 | 2:00 |
| 12/15 3:00 | 12/15 3:00 | 3:00 |
| 12/15 4:00 | 12/15 4:00 | 4:00 |
| 12/15 5:00 | 12/15 5:00 | 5:00 |
| 12/15 6:00 | 12/15 6:00 | 6:00 |
| 12/15 23:00 | 12/15 23:00 | 11:00 PM |
| 12/16 00:00 | 12/15 24:00 | 12:00 AM |
| 12/16 1:00 | 12/15 1:00 | 1:00 |
| 12/16 2:00 | 12/15 2:00 | 2:00 |
| 12/16 3:00 | 12/15 3:00 | 3:00 |
| 12/16 4:00 | 12/15 4:00 | 4:00 |
| 12/16 5:00 | 12/15 5:00 | 5:00 |
| 12/16 5:59 | 12/15 5:59 | 5:59 |

＊：喺表示結束時刻時使用

### 農曆月同24小時制時間嘅24節氣時辰對比一覽

| 公元西曆月份 | 農曆月份 | 24小時制 | 24節氣 | 24小時制 | 24節氣 |
| --- | --- | --- | --- | --- | --- |
| 1 | 12月\* | 22:00 | 小寒 | 23:00 | 大寒 |
| 2 | 1月 | 00:00\* | 立春 | 1:00 | 雨水 |
| 3 | 2月 | 2:00 | 驚蟄 | 3:00 | 春分 |
| 4 | 3月 | 4:00 | 清明 | 5:00 | 穀雨 |
| 5 | 4月 | 6:00 | 立夏 | 7:00 | 小滿 |
| 6 | 5月 | 8:00 | 芒種 | 9:00 | 夏至 |
| 7 | 6月 | 10:00 | 小暑 | 11:00 | 大暑 |
| 8 | 7月 | 12:00 | 立秋 | 13:00 | 處暑 |
| 9 | 8月 | 14:00 | 白露 | 15:00 | 秋分 |
| 10 | 9月 | 16:00 | 寒露 | 17:00 | 霜降 |
| 11 | 10月 | 18:00 | 立冬 | 19:00 | 小雪 |
| 12 | 11月 | 20:00 | 大雪 | 21:00 | 冬至 |
| 1 | 12月\* | 22:00 | 小寒 | 23:00 | 大寒 |

＊：喺表示農曆12個月有一年內結束前之後開始時刻同埋時間使用

## 名

美國同加拿大除 Quebec 以外叫二十四小時制做**軍事時制**（**military time**）或者**天文時制**（**astronomical time**），而澳州有時叫佢做**軍隊時制**（**army time**）。以前英國叫佢做**大陸時制**（**continental time**），家下冇乜人咁叫喇。世界有啲地方叫佢做**鐵路時制**（**railway time**）。

## 攷

## 出面網頁

* Military Time
# 十二小時制

| 廿四小時制 | 十二小時制 |
| --- | --- |
| 00:00 |  子夜 12:00 （是日開始） |
| 01:00 |  上晝 1:00 |
| 02:00 |  上晝 2:00 |
| 03:00 |  上晝 3:00 |
| 04:00 |  上晝 4:00 |
| 05:00 |  上晝 5:00 |
| 06:00 |  上晝 6:00 |
| 07:00 |  上晝 7:00 |
| 08:00 |  上晝 8:00 |
| 09:00 |  上晝 9:00 |
| 10:00 |  上晝 10:00 |
| 11:00 |  上晝 11:00 |
| 12:00 |  中午 12:00 |
| 13:00 |  下晝 1:00 |
| 14:00 |  下晝 2:00 |
| 15:00 |  下晝 3:00 |
| 16:00 |  下晝 4:00 |
| 17:00 |  下晝 5:00 |
| 18:00 |  下晝 6:00 |
| 19:00 |  下晝 7:00 |
| 20:00 |  下晝 8:00 |
| 21:00 |  下晝 9:00 |
| 22:00 |  下晝 10:00 |
| 23:00 |  下晝 11:00 |
| 24:00 |  子夜 12:00 （是日完咗） |

 表示
**十二小時制**，將一日時間，平分上下各半，各半再均分十二份，有十二點鐘。佢以正午十二點爲分隔，上晝推前十二點，到午夜，下晝推後十二點，到子夜。原本正午同子夜，都不屬上下晝。不過方便計時，通常正午十二點歸下晝。子夜十二點歸上晝。一日由子夜十二點開始。
# 猶太曆

**猶太曆**係以色列而今仲用緊嘅一種傳統陰曆，以新月初升作為初一，月小 29 日，月大 30 日。非閠年 12 個月，總日數 353 到 355 日。每 19 年有 7 個閏年⸺分別係第 3､ 6､ 8､ 11､ 14､ 17 同 19 年⸺閠年就會閠亞達月；月大嘅閠亞達月加埋月小嘅亞達月，閏年總日數 383 至 385 日，平衡返同太陽年之間嘅相差。

## 簡史

古猶太人向來習慣用口傳嘅方式嚟傳授知識，好多嘢其實都無文字記載，包括曆法在內。直到以色列亡國，猶太人流散各地，呢個時候先有人意識到要用文字將猶太人嘅智識同文化記載低。而猶太曆法一般認為喺係公元前 359 年由一個被稱為希勒爾二世｣（Hillel II）嘅學者制定出嚟。

當時以色列因為亡國而成為巴比倫之囚，受咗巴比倫文化影響，係制定正式曆法嘅時候，就揉合咗巴比倫曆嘅太陽計法，制定出一套每19年加入7個閏年嘅計法，連每個月份嘅名稱都同巴比倫曆好似。

之前猶太曆都係跟月亮周期而定，喺吸收左巴比倫曆嘅太陽計法之後，佢嘅月份就跟月亮計，而年份就跟太陽計，結果就變成咗一套陰陽合一嘅曆法。

所有猶太教節日都係根據猶太曆法嚟計。

## 新年

猶太人有多過一個新年，但係一般來講 ｢新年｣ 係指提斯利月初一嘅 ｢歲首節｣。

1. 提斯利月初一，希伯來文叫做 ｢歲首｣（希伯來文：ראש השנה），日子改年份嘅係呢日，一般慶祝嘅亦都係呢個新年。
2. 聖經明文規定，出咗埃及之後尼散月先係正月，對應嘅節日係逾越節。
3. 另外仲有一個叫做 ｢細罷特月十五號｣（Tu BiShvat）嘅節日，叫做 ｢樹木嘅新年｣。

## 元年

猶太曆法嘅元年係根據塔納赫嘅記載，推算出上帝創造世界嘅時間，再推前大約一年到提斯利月初一，作為開始計算年份。照推算，猶太曆元年提斯利月初一應該係創世前嘅一個星期一。

以2006年為例，猶太曆新年開始，就係 5767 年。

* 5767年 = 2006年9月23號之前嘅日落開始
* 5768年 = 2007年9月13號之前嘅日落開始
* 5769年 = 2008年9月30號之前嘅日落開始
　　　 ⋮
* 5782年 = 2017年9月7號之前嘅日落開始
* 5783年 = 2022年9月26號之前嘅日落開始
* 5784年 = 2023年9月16號之前嘅日落開始

並唔係所有猶太人都認為呢個世界只有五千幾年歷史，關於呢點有好多解釋，其中一個較普通同意嘅講法認為：喺神話時代嘅時間觀同而家唔同，所以用而家嘅時間觀去推算創世年份係無可能咁話喎。

## 日子寫法

用希伯來文寫，寫日子嘅次序係日月年（右到左），日同年都係用希伯來數字表示。

用英文嘅話，次序就跟當地寫法，例如喺北美會寫月日年，喺英國就寫日月年。但係一定係寫月名，唔寫數字，因為猶太曆有兩個正月，加上號碼上係一月嘅尼散月唔係改年份嘅新年。

## 月份一覽

|  | 月份名 | 巴比倫曆對應月份 | 日數 | 宗教節期 | 初一喺公曆幾時 |
| --- | --- | --- | --- | --- | --- |
| 中文 | 英文 | 缺年 | 常年 | 滿年 | 幾號 | 節日 |
| 非閠年 | 閠年 | 非閠年 | 閠年 |
| 1 | 尼散月 | Nisan | Nisanu | 30 | 14 | 逾越節 | 3至4月間 |
| 15~21 | 除酵節 |
| 2 | 以珥月 | Iyar | Ayaru | 29 | 14 | 補逾越節 | 4至5月間 |
| 3 | 西彎月 | Sivan | Simanu | 30 | 6 | 七七節 | 5至6月間 |
| 4 | 搭模斯月 | Tammuz | Duʿuzu | 29 |  |  | 6至7月間 |
| 5 | 埃波月 | Av | Abu | 30 |  |  | 7至8月間 |
| 6 | 以祿月 | Elul | Ululu | 29 |  |  | 8至9月間 |
| 7 | 提斯利月 | Tishrei | Tashritu | 30 | 1 | 歲首節 | 9至10月間 |
| 10 | 贖罪日 |
| 15~21 | 住棚節 |
| 22 | 嚴肅會 |
| 8 | 瑪西班月 | Cheshvan  | Arakhsamna | 29 | 30 |  |  | 10至11月間 |
| 9 | 基斯流月 | Kislev | Kislimu | 29 | 30 | 25~2  | 修殿節 | 11至12月間 |
| 10 | 提別月 | Tevet | Tebetu | 29 |  |  | 12至1月間 |
| 11 | 細罷特月 | Shevat | Shabatu | 30 |  |  | 1月至2月間 |
| 12 |  | 閠亞達月 |  | Adar I | Adaru | 30 |  |  | 2至3月間 |
| 13 | 亞達月 | 亞達月 | Adar | Adar II | Adaru | 29 | 14 | 普珥節 | 2至3月間 |

## 註

## 參考

## 相關網頁

* 互動猶太曆(英)
* 猶太曆FAQ(英)
* Perpetual Hebrew / Civil Calendar
* Jewish Calendar Details various Jewish points-of-view about the history of the Jewish calendar/Hebrew calendar. Includes several charts.
* Hebrew Calendar Science and Myth gives complete rules of the Hebrew calendar and a lot more.
* The Jewish Controversy about Calendar Postponements
* Jewish Calendar with Zmanim - Halachic times and date converter chabad.org
* Jewish calendar scientific explanation at the NASA web site
* Article on Judaic Calendar with reference to seasonal prayers, Mar Shmuel and Rav Adda year calculations and comparisons with Julian and Gregorian calendars
* Jewish Encyclopedia: Calendar
* Calendar Hebrew for Christians website
* Karaite Holidays Karaite website
* Hebrew Calendar Dates and Holydays (Diaspora or Israel)
* The Hebrew Calendar (astronomical analysis)
* The *Molad* of the Hebrew Calendar (astronomical analysis)
# 中午

**中午**（英文：noon）嚴格嚟講係指蹋正 12:00（十二點），只有一分鐘咁耐，十二點零一分都唔算，不過，話中午呢個時間，中文向來習慣上午十一點到下午一點呢段時間叫做午時，所以呢段時間都可以當係中午，即係十二點鐘左近。中午亦係太陽響正頭頂。而**正午**就一定係蹋正十二點。

## 可以睇下

* 朝頭早
* 清晨
* 晏晝
* 黃昏
* 夜晚
* 午夜
* 凌晨
# 國際單位制

國際單位制標誌，顯示七個國際單位制基本單位
**國際單位制**（粵拼：**gwok3 zai3 daan1 wai2 zai3**，法文：**S**ystème **I**nternational d'Unités，簡稱**SI**，又叫**萬國公制**）係一種國際通用嘅十進制進位（即係公制）嘅標準度量衡單位系統，而家除咗美國、緬甸同利比利亞外，喺世界上廣泛咁用緊。好多以前用開英制單位嘅國家，例如英國、澳洲，都改用公制。加拿大就主要用公制，但係某啲嘢仍然係用英制。

喺2019年SI基礎單位重新定義之後，公斤嘅定義唔再依賴一件實物，換言之所有國際標準單位嘅定義都可以用一啲物理常數同埋或者物料嘅基本參數嚟計出嚟。

公制單位嘅符號並唔係簡寫，後面唔應該加點。大細楷原則係如果單位名係紀念一個人，就符號大楷但係全寫細楷，如果單位名唔係人名就符號同全寫都細楷。

## 基本單位

國際單位制有七個基本單位，呢啲基本單位全部都係由唔同嘅物理常數同埋或者物料嘅基本參數嚟定義出嚟。

基本單位一覽| 名 | 符號 | 英文名 | 量 |
| --- | --- | --- | --- |
| 米 | m | metre/meter | 長度 |
| 千克 | kg | kilogram | 質量 |
| 秒 | s | second | 時間 |
| 安培 | A | ampere | 電流 |
| 開爾文 | K | kelvin | 溫度 |
| 摩爾 | mol | mole | 物質嘅量 |
| 坎德拉 | cd | candela | 發光強度 |

## 衍生單位

衍生單位係由七個國際單位制基本單位衍生出嚟關於唔同物理量嘅單位。

衍生單位一覽| 名 | 符號 | 量 | 用國際單位制表示 | 用另一種國際單位制表示 |
| --- | --- | --- | --- | --- |
| **弧度** | rad | 平面角 | m/m | 1 |
| **球面度** | sr | 立體角 | m2/m2 | 1 |
| **赫茲** | Hz | 頻率 | s−1 |  |
| **牛頓** | N | 力 | kg⋅m⋅s−2 |  |
| **帕斯卡** | Pa | 壓力、應力 | kg⋅m−1⋅s−2 | N/m2 |
| **焦耳** | J | 能量、做功 | kg⋅m2⋅s−2 | N⋅m = Pa⋅m3 |
| **瓦特** | W | 功率 | kg⋅m2⋅s−3 | J/s |
| **庫倫** | C | 電荷 | s⋅A |  |
| **伏特** | V | 電壓、電位差 | kg⋅m2⋅s−3⋅A−1 | W/A = J/C |
| **法拉** | F | 電容量 | kg−1⋅m−2⋅s4⋅A2 | C/V |
| **歐姆** | Ω | 電阻 | kg⋅m2⋅s−3⋅A−2 | V/A |
| **西門子** | S | 導電率 | kg−1⋅m−2⋅s3⋅A2 | Ω−1 |
| **韋伯** | Wb | 磁通量 | kg⋅m2⋅s−2⋅A−1 | V⋅s |
| **特斯拉** | T | 磁通量密度 | kg⋅s−2⋅A−1 | Wb/m2 |
| **亨利** | H | 電感 | kg⋅m2⋅s−2⋅A−2 | Wb/A |
| **攝氏度** | °C | 絕對溫度 K − 273.15 | K |  |
| **流明** | lm | 光通量 | cd⋅sr | cd⋅sr |
| **勒克斯** | lx | 每單位面積嘅光通量 | cd⋅sr⋅m−2 | lm/m2 |
| **貝可** | Bq | 每單位時間放射性活度 | s−1 |  |
| **格雷** | Gy | 輻射吸收劑量 | m2⋅s−2 | J/kg |
| **希沃特** | Sv | 輻射有效劑量 | m2⋅s−2 | J/kg |
| **開特** | kat | 催化活動單位 | mol⋅s−1 |  |

## 參考
# 地方平時

時鐘量度地方平時同日晷量度太陽時間嘅差異。橫軸以上代表日晷時間快過時鐘時間。
**地方平時**（英文：Local mean time），又叫**平大陽時**（英文：Mean solar time），係一個判定時間嘅概念。由於太陽同地球嘅軌跡唔係完美嘅，所以太陽時間一年唔同時候會令到每一日嘅長度唔同。為咗發展時鐘，就將全年咁多日平均分配，等每一日嘅長度一樣。
# 閏秒

世界時間，協調世界時間，兩者間差異
**閏秒**，校正時間措施，校正原子鐘時間，同天文觀測一致。西曆，六月三十號尾，十二月卅一號尾，都有機會加一秒，減一秒。人紀時本來就以天文現象定義，自有原子鐘之後，由於佢好準確，就用原子鐘計算時間。然而天文現象並非平均而行，天體運行受好多因素影響，地球自轉會輕微減慢，大地震改變地球重心，咁就同原子鐘計算有輕微之差，個差年年唔同，半年會公佈一次要否校正。為咗實際生活所用時間，同天文現象相合，有必要校正一下。至今都只有加一秒嘅情況，未曾遇上減一秒。

現時一般人所用，都基於協調世界時間，以原子鐘計算，同天文定義嘅世界時間有啲唔同。閏秒用來較正協調世界時間。若果加一秒，廿三點五十九分五十九秒之後，就到廿三點五十九分**六十秒**，先至到下一日〇點〇分〇秒。減一秒就無咗廿三點五十九分五十九秒，廿三點五十九分五十八秒之後，直跳下一日〇點〇分〇秒。

不過電腦時代，程式一般都無理會閏秒，唔為意會搞到計算出錯，有時後果會好嚴重。尤其東亞地方，閏秒嗰刻喺日間工作時間，股市、航行等，都有影響。六十秒嘅寫法，亦唔係所有標準都過到。實際有啲方法，如遇加一秒，就將系統時間相對減慢，分擔多咗嘅一秒。閏秒不能預測，故此寫唔能寫死，只能隨公佈防範出錯。故此，有人提議取消閏秒，另立方法。然而各國意見分歧，畢竟要顧及天文校正，二〇一五年決定保留，直至二〇二三年再議。

電腦唔一定只限於協調世界時間，可以改用全球定位系統時間，用萬國原子時間，甚至可以直用世界時間，咁就可以避過閏秒問題。

## 文

閏秒繙自英文**Leap second**。
# 古英文

呢幅地圖描繪嘅，係古英文嗰四大方言嘅分佈。英文喺呢個時間嘅發展都係非常之地道，各自各都唔一樣。
**古英文**gu2 jing1 man4\*2（**Ænglisc**；英文：**Old English**）係現代英文嘅「語言祖先」，古時英倫用嘅語言，喺5世紀到13世紀間存在。古英文同現代英文喺各方面都爭好遠：雖然現代英文大部分嘅字根都係嚟自古英文，但係因為文法同發音變咗好多，所以依家講英文嘅人都唔會聽得明古英文。

## 歷史背景

## 特性

古英文曾經有一套變格系統，同拉丁文、希臘文、同埋德文等等類似，簡單講即係一隻字詞要視乎佢喺句子入邊做乜嘢角色而變樣。不過由古英文變中古英文嗰段期間，英文喪失咗大部份嘅變格系統。到咗廿一世紀，英文嘅變格淨係得返屬格仍然用緊，而屬格以外嘅文法格近乎唔見晒咁滯，係得例如男性第三人稱代詞做主語嗰陣係 **he**（主格）但係做賓語嗰陣要變做 **him**（賓格）呀噉。

除此之外，古英文有文法性別，呢樣嘢喺現代入便已經消失咗好耐。

## 起源

英文嘅起源大約係 400 年後嗰兩個世紀，當時日耳曼人開始遷徙去英倫呢笪土地，而喺一路直至 10 世紀，盎格魯-撒遜人大舉由歐洲北部移居去英倫，將佢哋嘅日耳曼語言帶埋去嗰度，從此之後佢哋就同其他日耳曼人群體分流，變到喺語言同文化上同其他日耳曼人有異—英文就誕生咗。

## 蓋爾特融合

到 5 世紀開始，盎格魯-撒遜人開始大批移民去英倫。當時嘅英倫已經有人住，呢啲原居民係講蓋爾特語言嘅。喺打後嗰幾個世紀，盎格魯-撒遜人講嘅日耳曼語言同當地人講嘅蓋爾特語言融合，形成古英文。到咗 10 世紀，英倫已經變成以古英文為主。

古英文依然係一種日耳曼語言，蓋爾特語言嘅影響相對微細，不過蓋爾特語言喺愛爾蘭、蘇格蘭同威爾士等地依然維持住影響力—及後嘅愛爾蘭蓋爾話、蘇格蘭蓋爾話同威爾士話都係蓋爾特語言，而喺英倫以至蘇格蘭同威爾士嘅個別地方，到咗依家都仲有唔少蓋爾特-日耳曼融合嘅地名。

## 基督教化

到 7 世紀開始，基督教開始傳入大不列顛島，呢樣嘢又引起咗一啲重要嘅語言變化：當時基督教嘅權力中心喺羅馬，基督教自然係主要以拉丁文嚟傳播；除此之外，古希臘文亦有一定嘅影響力，噉係因為《新約聖經》（基督教嘅基礎經典）係以古希臘文寫嘅，而且羅馬帝國本身就深受古希臘影響，所以拉丁文字詞有好多原本都係嚟自古希臘文嘅。如是者，古英文喺呢段時間吸納咗好多拉丁文嘅字詞。據估計喺呢個時期，有成 400 隻字詞由拉丁文傳咗過去古英文嗰度，尤其係一啲宗教相關嘅字詞，例子有

| 廿一世紀英文 | 拉丁文 |
| --- | --- |
| Bishop，主教 | Episcopus，指「主教」 |
| Hymn，聖詩 | Hymnus，指「讚美歌」 |
| School，學校 | Schola，「學生同老師會面嘅地方」 |

順帶一提，古英文本來係用盧恩字嘅變體寫嘅，呢種文字起源自日耳曼文化，但係喺基督教化期間古英文大受羅馬教會影響，後來喺 8 世紀改為用羅馬字嚟寫。

## 古羅斯融合

到 8 世紀，維京人開始攻擊盎格魯-撒遜人。維京人係嚟自斯堪的納維亞（大致相當今日嘅挪威、瑞典同丹麥等地），講嘅係古羅斯文—呢種語言都係日耳曼語言，係挪威文、瑞典文同丹麥文嘅「語言祖先」。喺之後嗰幾百年期間，兩班人一齊控制英格蘭，所以當時有唔少人都係識講英文又識講古羅斯文，加快咗呢兩種語言嘅融合。

到咗最後，古英文估計總共借咗大約 2,000 個嚟自古羅斯文嘅字詞，當中不乏一啲日常生活成日用嘅字詞。

## 古英文文獻

呢張紙上面寫咗公元 10 世紀嘅《卑奧胡夫》文本。呢段文本主要用咗羅馬字嚟寫。
## 睇埋

* 中古英文
* Anglish

## 引述

篇文用咗嘅行話或者專有名詞，英文版本如下：

篇文引用咗以下呢啲文獻同網頁：

## 拎

* （英文） 卑奧胡夫開場嗰幾句，用古英文嚟朗讀，YouTube 有影片展示現代重構古英文嘅字句。
# 荷蘭文

**荷蘭文**（粵拼：ho4 laan4\*1 man4\*2，荷蘭文：**Nederlands**/ˈneːdərˌlɑnts/ ），又叫**荷蘭話**、**荷蘭語**、**荷文**，正名叫做**尼德蘭話**／**尼德蘭文**，係印歐語系日耳曼語族嘅一隻語言。係喺荷蘭、比利時、荷屬安的列斯同埋南美嘅蘇里南通行嘅語言，而法國、德國同其他荷屬殖民地都有人講荷蘭話。講嘅人口有2300萬。荷蘭話係西日耳曼話嘅一種。

比利時弗蘭芒大區嘅語言係弗蘭芒文（荷蘭文：Vlaams），同標準荷蘭文可以互通。

## 一般會話

| 荷蘭話 | 國際音標 | 粵語近音 | 意思 |
| --- | --- | --- | --- |
| Hoi | [ɦɔi]  | 開 | 喂 |
| Hallo | [ɦɑˈloː]  | 下撈 | 你好 |
| Goedemorgen | [ˌxudə ˈmɔrxə]  | hu3哚摩靴 | 早晨 |
| Goedenavond | [ˌɣudən ˈafɔnd] | hu3敦鴉fon4 | 晚安 |
| Welkom | [ˈʋɛɫkɔm]  | 搲奧gom4 | 歡迎 |
| Hoe gaat het? | [ɦu ɣaːt ɦɛt] | hu3 haat3 het1？ | 您點呀？／您好嗎？ |
| Dank u（有禮貌）/Dank je | [ˈdɑŋk y]  | 燈 gyu4／燈 耶 | 多謝 |
| bedankt | [bəˈdɑŋkt] | boe3燈他 | 唔該 |
| Graag gedaan. | [xraːx xəˈdaːn]  | 哈啦 靴單。 | 唔使客氣。 |
| Tot ziens | [tɔtˈsins]  | dot3 仙時 | 拜拜 |
| Kunt u mij helpen? | [kʏnt y mɛi ˈhɛlpən] | 捐 dyu3 米 囂boen4？ | 您可唔可以幫我呀？ |
| Spreekt u Kantonees/Nederlands spreken? | [spreːkt y ˈkɑntoˌnɛs/ˈneːdərˌlɑnts] | 時婆力 dyu3 根刀ne1時/尼啄蘭字？ | 您識唔識講廣東話/荷蘭話呀？ |
| Ik ben op zoek naar Sjonnie. | [ɪk ˈben ɔp zuk naːr ˈʃɔniː] | 益 病 噏 叔 拿 梳尼。 | 我搵緊桑尼。 |

## 睇下

* 荷蘭民歌
* 荷蘭
* 尼德蘭諺語
# 日晷

赤道日晷地平日晷
**日晷**（粵拼：jat6 gwai2）係一種喺古代未有鐘錶嗰時成日用嘅簡易儀器。原理係用太陽嘅東升西落運動，將地上啲影因太陽嘅變化規律而整嘅。

## 構造同特性

日晷係由晷針同晷面兩部分組成。其中晷針用金屬條整，而晷面係劃住時線。晷針從晷面嘅中間穿出嚟，大多數同晷面垂直。而晷針嘅影喺陽光變咗個位之後就移到唔同嘅時線，就好似而家時鐘或手錶入面嘅時針噉。而晷面嘅刻度喺南北半球都唔一樣，但大多數嚟講，一般朝早嗰時，個影喺盤嘅西邊出現，跟住日影慢慢變短，向東北或東南移；喺太陽去到正南或正北最高位嗰時，針影喺正北或正南嘅方向，嗰時話明係中午；之後個影繼續向東南或東北移，直到個影喺盤嘅東邊；如果個影去到盤嘅東邊開始消失嘅話，話明嗰時係挨晚。而個影喺唔同緯度，出現同消失嘅時間都唔一樣。而個影喺北半球係偏北移，南半球係偏南移，所以點解北半球嘅晷面係順時針，南半球嘅晷面係逆時針嘅排法。

## 品種

日晷按晷面嘅唔同放法嚟分，佢可以分成地平日晷、赤道日晷、立晷、斜晷等。但大多數見到嘅係地平日晷同赤道日晷品種，由於太陽喺某個星期嘅指定兩三日內，升降路線都同晷面平行，所以晷針嘅太陽影喺晷面上做「勻速運動」。一般每年3月21號到9月23號期間，都要睇晷面上邊嘅影，而每年9月23號到第二年3月21號期間，都要睇晷面下邊嘅影。

* 赤道日晷
赤道日晷嘅晷針指向北天極，同地球嘅自轉軸平行。而晷面係一個圓盤，同赤道面平行，佢嘅上下兩個面有劃住時間或時辰。
* 地平日晷
地平日晷係由晷針同晷面整成，用日影嚟測到當日嘅節氣同時間。佢係水平放嘅，加上晷針成日垂直或同晷面傾斜，同赤道日晷唔一樣，晷面上嘅刻度都唔均勻嘅。

## 有關嘅書

* 中国少年儿童百科全书 自然·环境 第96页　浙江教育出版社 ISBN·7-5338-1946-2/G·1942

## 睇埋

* 月晷
* 圭表

## 出面網頁

* Sunbeams and Sundials – Guide to the sun, the seasons and sundials.
* A virtual sundial.
* Sundials
* Digital sundial patent, with description of related designs. The patent was filed June 1995 .
* MarsDial – Sundials carried on Mars rovers *Spirit* (MER-A) and *Opportunity* (MER-B).
* Sundial links – Collection of sundial links.
* **Sundials** – Tutorial about sundials, incl plan for folded paper sundial which can be xeroxed.
* Keppel Henge
* Nijmegen sundial generator – Generate the dial of a horizontal/vertical/cylindrical sundial online.
# 天球赤道

赤綫為赤道
**赤道**cek3 dou6，天球上分隔南北各一半嘅綫，圍成一圈，實情係地球赤道投射上天球。由於同地球赤道有所分別，亦有人叫**天球赤道**。實情古時假定地平為多，天上面嘅赤道，早發現過地球上嘅赤道，倒轉頭地球赤道，借用咗天球赤道而名。地球赤道係基於地球自轉地軸而言，地軸傾斜，同黃道平道成夾角，有西洋二十三度四四，天上赤道同黃道亦有依個夾角。赤道同黃道相交之處，叫春分同秋分。

天球為假想嘅球體。赤道為天球至大圓，平行於赤道，就叫赤緯。垂直於赤道，就叫赤經。

赤道為基準嘅坐標，叫赤道坐標系統。西洋以赤道到天南北極，各有九十度，而赤道為定為〇度。而赤經以春分，黃道赤道相交處為〇，以時角計算。

而唐人傳統，赤經則將分為三百六十五度又四分度之一，但一般以二十八宿距星起計度數，稱為入宿幾多度。赤緯由天球北極定為零度，稱為去極幾多度，赤道就喺九十一度又十六分度之五，南極喺一百八十二度又八分度之五。

地軸相對於黃道平面會變，只係難以察覺。是為歲差同章動。咁赤道查實會移位，但會好慢，然而日積月累就好大，春分秋分都會移位。現今要求精確，赤道坐標會註明年份。

## 文

英文寫做**celestial equator**。
# 穀神星

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 穀神星  |  |

 |
|  |
| 軌道離心率 | 0.079576319944084 ±4.8e-12  |
| 視星等 | 6.79  |
| 個名嚟自 | 瑟雷斯  |
| 絕對星等 | 3.34  |
| 下一項 | 智神星  |
| 小行星群 | 小行星帶  |
| 軌道傾斜角 | 10.587886582069 ±4.6e-09 角度  |
| 質量 | 939,300,000,000,000,000,000 千克  |
| 公轉週期 | 1,679.9105727719 ±9.3e-09 日  |
| 自轉週期 | 9.07417 ±1e-06 鐘頭  |
| 昇交點黃經 | 80.24963090817 ±6.2e-08 角度  |
| 半長軸 | 2.7656156515087 ±1e-11 天文單位  |
| 體積 | 434,000,000 立方公里  |
| 遠日點距離 | 2.9856931674355 ±1.1e-11 天文單位  |
| 近日點距離 | 2.5455381355818 ±1.9e-11 天文單位  |
| 近心點幅角 | 73.299754646165 ±6.6e-08 角度  |
| 平均近點角 | 231.53973300437 ±6.2e-09 角度  |
| 天文符號 |   |
| 母星體 | 太陽  |
| 臨時冧巴 | 1899 OF、1943 XB、A899 OF、A801 AA  |
| 發現時間 | 1801年1月1號  |
| 發現嘅人 | Giuseppe Piazzi  |
| 天文發現地點 | Astronomical observatory of Palermo  |
| [改維基數據] |
| * 睇
* 傾
* 改
 |

2015年2月19號由曙光號所影嘅穀神星
穀神星、地球同月球嘅對比圖
**穀神星**（符號：, Ceres）或**小行星1**係太陽系中最細嘅、亦係唯一一粒位於小行星主帶嘅矮行星，響2006年8月24號喺布拉格舉行嘅第26屆國際天文聯會入面穀神星劃咗入矮行星。

佢係小行星帶中最大嘅天體。由意大利天文學家皮亞齊發現，響1801年1月1號公佈。

穀神星嘅直徑大概950公里，係小行星帶之中已知最大最重嘅天體，大概佔小行星帶總質量嘅五分之二。近期嘅觀測表明穀神星接近球體，唔似更低重力嘅天體冇規則嘅形狀。穀神星表面可能由水冰同各種水合礦物組成，好似碳酸鹽同粘土等，整體可分為巖殼同佢下面嘅冰幔，響外殼下，甚至可能存在一個液態水嘅海洋，咁令佢成為尋找外星生命嘅潛在目標之一。穀神星可能擁有包含水氣嘅稀薄大氣層。

## 睇埋

* 2006年行星重新解釋
# 水星

水星 | 水星外觀水星外觀 |
| 編號 |
| 發音 | /ˈmɜːrkjəri/ |
| 軌道參數 |
| 曆元 J2000 |
| 遠日點 | * 69,816,900 公里
* 0.466 697 AU
 |
| 近日點 | * 46,001,200公里
* 0.307 499 AU
 |
| 半長軸 | * 57,909,100公里
* 0.387 098 AU
 |
| 離心率 | 0.205 630 |
| 軌道週期 | * 87.969 1 d
* (0.240 846 a)
* 0.5水星太陽日
 |
| 會合週期 | 115.88 d |
| 平均速度 | 47.87 km/s |
| 平近點角 | 174.796° |
| 軌道傾角 | * 7.005° 對黃道
* 3.38° 對太陽嘅赤道
* 6.34° 對唔變平面
 |
| 升交點黃經 | 48.331° |
| 近日點參數 | 29.124° |
| 衛星 | None |
| 物理特徵 |
| 平均半徑 | * 2,439.7 ± 1.0 km
* 0.3829 地球半徑
 |
| 扁率 | 0 |
| 表面積 | * 7.48×107 km2
* 0.147 地球面積
 |
| 體積 | * 6.083×1010 km3
* 0.056 地球體積
 |
| 質量 | * 3.3022×1023 kg
* 0.055 地球質量
 |
| 平均密度 | 5.427 g/cm3 |
| 表面重力 | * 3.7 m/s2
* 0.38 g
 |
| 逃逸速度 | 4.25 km/s |
| 恒星自轉週期 | * 58.646 天
* 1407.5 h
 |
| 赤道自轉速度 | 10.892 km/h（3.026 m/s） |
| 轉軸傾角 | 2.11′ ± 0.1′ |
| 北極赤經 | * 18 h 44 min 2 s
* 281.01°
 |
| 北極赤緯 | 61.45° |
| 反照率 | * 0.068 (Bond)
* 0.142 (geom.)
 |
|

| 表面溫度 | 最低 | 平均 | 最高 |
| --- | --- | --- | --- |
| 0°N, 0°W  | 100 K | 340 K | 700 K |
| 85°N, 0°W | 80 K | 200 K | 380 K |

 |
| 視星等 | −2.6 to 5.7 |
| 角直徑 | 4.5" – 13" |
| 大氣 |
| 表面氣壓 | trace |
| 成分 | * 42% 氧
* 29.0% 硫
* 22.0% 氫
* 6.0% 氦
* 0.5% 鉀
* 含量可追蹤嘅氬、氮、二氧化碳、水蒸氣、氙、氪同氖
 |
|  |

**水星**（Mercury）係最近太陽嘅行星，係太陽系最細行星，用88日就可以圍住太陽轉一個圈，冇衛星。佢嘅光等係由5.5去到-2.0，不過因為太近太陽，分開角度只有28.3°，唔係咁易見到，只可以響日出日落時先睇到。

到家下為止，人對水星嘅認識都好有限，至今得兩艘太空船去過。第一艘係1974至1975年嘅水手10號，畫低咗45%嘅水星表面圖。第二艘係信使號，喺2008年1月14號掠過水星，畫低另外30%嘅表面。信使號會喺2011年再抵達水星，並進入環繞軌道，全面探測水星表面。

## 命名

喺歷史上，人類對水星有唔同嘅叫法，視乎佢係昏星定係晨星。大約喺公元前350年，古希臘人已經發現呢兩粒「星」其實係同一粒。 佢哋叫呢個行星做Στίλβων Stilbōn，意思係「閃爍」，同埋Ἑρμής [[[赫密斯]]] 出錯: {{Lang}}: Non-latn text (pos 3: 赫)/Latn script subtag mismatch (幫手)，因為佢移動得好快， 呢個名喺現代希臘文入面仲保留住（Ερμής Ermis）。 羅馬人就用行得好快嘅羅馬信使神墨丘利（拉丁文 Mercurius）嚟命名呢粒行星，佢哋將墨丘利等同於希臘嘅赫密斯，因為佢喺天空移動嘅速度快過任何其他行星， 不過亦有人將佢同阿波羅聯繫埋一齊，正如老普林尼所詳述嘅。 水星嘅天文符號係赫密斯嘅商神杖嘅風格化版本；喺16世紀加咗個基督教十字架上去：。

## 觀測

由*水手10號*喺1974年影嘅影像拼接圖
水星嘅視星等計過會喺-2.48（光過天狼星），大約喺上合嗰陣，同+7.25（暗到肉眼睇唔到），大約喺下合嗰陣之間變化。 平均視星等係0.23，而佢1.78嘅標準差係所有行星之中最大嘅。喺上合嗰陣嘅平均視星等係-1.89，而喺下合嗰陣就係+5.93。 觀察水星好麻煩，因為佢好近太陽，好多時會消失咗喺太陽嘅強光入面。水星淨係可以喺朝早或者黃昏嘅曙暮光期間，好短嘅時間內觀察到。

地面望遠鏡觀測水星，淨係睇到一個照亮咗、細節有限嘅部分圓盤。哈勃太空望遠鏡完全唔可以觀測水星，因為安全程序唔俾佢指得太近太陽。 因為地球喺一個水星年入面會轉多0.15個圈，呢個差距構成一個七個水星年嘅週期（0.15 × 7 ≈ 1.0），所以到咗第七個水星年，水星會幾乎完全跟返（早7日）七個水星年前出現過嘅現象順序。

好似月球同金星咁，由地球睇埋去，水星都會呈現月相。佢喺下合嗰陣係「朔」，喺上合嗰陣係「望」。喺呢兩種情況下，因為畀太陽遮住咗，所以喺地球都係睇唔到佢嘅， 除咗喺佢凌日嗰陣嘅朔相。理論上，由地球睇，水星最光嘅時候係佢處於望相嗰陣。雖然水星喺望相時離地球最遠，但係睇到嘅被照亮面積更大，加上衝日浪效應，足以抵銷距離嘅影響有突。 金星嘅情況就啱啱相反，佢喺眉月相嗰陣睇起嚟最光，因為嗰陣佢比喺凸月相嗰陣近地球好多。

顯示北極區域最高溫度嘅假色地圖
從加利福尼亞州聖荷西睇到嘅水星（左下）、金星同月球。
水星最好係喺上弦同下弦嗰陣觀測，雖然呢啲相位冇咁光。上弦同下弦相位分別發生喺太陽東面同西面最大距角嗰陣。喺呢兩個時間，水星同太陽嘅分隔角度，喺近日點係17.9°，到遠日點就係27.8°不等。 喺最大「西」距角嗰陣，水星會喺日出前最早升起；而喺最大「東」距角嗰陣，佢會喺日落後最遲落下。

卡內基峭壁嘅假色影像，一個構造地貌——高地（紅色）；低地（藍色）。
水星喺南半球比喺北半球更經常同更容易睇到。呢個係因為水星嘅最大西距角只會喺南半球嘅初秋出現，而佢最大嘅東距角就只會喺南半球嘅冬末出現。 喺呢兩種情況下，行星軌道同地平線相交嘅角度都會達到最大，令佢喺前一種情況下可以喺日出前幾個鐘升起，而喺後一種情況下，喺南半球中緯度地區（例如阿根廷同南非）要到日落後幾個鐘先至落下。

另一個觀察水星嘅方法係喺日頭天氣晴朗嘅時候，用望遠鏡觀察，最好係喺佢最大距角嗰陣。咁樣就算用8 cm（3.1 in）口徑嘅望遠鏡都可以容易啲搵到粒行星。不過，一定要非常小心唔好望到太陽，因為極有可能整傷眼。 呢個方法可以避開喺黃道位於低仰角嗰陣（例如秋天夜晚）進行曙暮光觀測嘅限制。行星喺天空嘅位置較高，觀測受到嘅大氣效應亦較少。水星可以喺近到離太陽4度嘅上合附近觀察到，嗰陣佢差唔多係最光嘅。

水星同其他幾粒行星以及最光嘅恆星一樣，可以喺日全食嗰陣睇到。

## 參考